Volentes autem quibusdam vagandi licentiam amputare, qui non necessitate, sed leui voluntate ducti ad claustra redeuntes, varia Monasteria, villas  castella inordinate circumeunt, offendiculum intuentibus multipliciter generantes. Statuimus de his, vt nullus talium, vltra dietam, quoquam sine literis nostris, vel Prioris, nobis absentibus, vel Sub-Prioris, nobis aut Priore non præsentibus, causam itineris, nomen loci,  terminum redeundi continentibus proficiscatur. Si aliter fuerint deprehensi, Priores qui sic illos inuenerint, captis eorum equis, ipsos vt girouagos retineant, donec nos in eos debitam feramus sententiam, vel cum nuntio suo ipsos cum equis Cluniacum mittant. Hæc etiam volumus circa illos qui in locis nostris, sub obedientia Priorum morantur, similiter obseruari.